**LĒMUMS**

Liepājā

|  |  |  |
| --- | --- | --- |
| 2022.gada 19.maijā | Nr.217/9  (prot. Nr.9, 48.§) |  |

Par zemesgabala Skrundas ielā 16

daļas nomas platības palielināšanu un

līguma darbības termiņa pagarināšanu

Ņemot vērā, ka teritorija Skrundas ielā 16 saskaņā ar Liepājas pilsētas teritorijas plānojumu ir paredzēta mazdārziņiem un Liepājas iedzīvotāju vidū ir liels pieprasījums to ierīkošanai un apsaimniekošanai, ievērojot, ka 2013.gada 4.decembrī noslēgtā zemes nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.3. un 30.1.apakšpunktu, 53. un 137.punktu, izskatot biedrības "ZAĻĀS BIRZES 2" 2022.gada 1.aprīļa iesniegumu, 2013.gada 4.decembra zemes nomas līgumu, kas noslēgts starp Liepājas pilsētas pašvaldību un biedrību "ZAĻĀS BIRZES 2", Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 4.aprīļa priekšlikumu (sēdes protokols Nr.7) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 12.maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Palielināt biedrībai "ZAĻĀS BIRZES 2" (reģistrācijas Nr.40008214462; juridiskā adrese: Vērgales iela 1-19, Liepāja) iznomātā zemesgabala Skrundas ielā 16, Liepājā (kadastra Nr.1700 002 0163) daļas nomas platību par 40801 kv.m (pielikumā) un pagarināt nomas darbības termiņu uz laiku līdz 2033.gada 3.decembrim mazdārziņu ierīkošanai.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot 2013.gada 4.decembra zemes nomas līgumā par zemesgabala Skrundas ielā 16 (kadastra Nr.1700 002 0163) daļas iznomāšanu šādus grozījumus:

2.1. izteikt līguma 1.sadaļas "LĪGUMA PRIEKŠMETS" 1.1.punktu šādā redakcijā:

"1.1. Iznomātājs nodod un Nomnieks pieņem nomā nekustamo īpašumu - zemesgabala Skrundas ielā 16, Liepājā (kadastra Nr.1700 002 0163), daļu 52642 kv.m platībā, turpmāk tekstā - zemesgabals";

2.2. izteikt līguma 2.sadaļu "LĪGUMA TERMIŅŠ" šādā redakcijā:

"Līgums stājas spēkā tā abpusējas parakstīšanas dienā un ir spēkā līdz 2033.gada 3.decembrim".

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas pārjaunojuma līguma grozījumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja biedrības "ZAĻĀS BIRZES 2" vainas dēļ grozījumi 2013.gada 4.decembrī noslēgtajā zemes nomas līgumā par zemesgabala Skrundas ielā 16 daļas nomu netiek noslēgti viena mēneša laikā no lēmuma pieņemšanas dienas, zemesgabala daļa atbrīvojama.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |